Document ID: /roh_data/filtered/fineweb-2-filterrobots_roh.jsonl.gz/19184

Perquai che Belinda Bencic n'ha betg pudì defender ses puncts gudagnads l'onn passà en il final a Sankt Petersburg ha ella pers 48 plazzas en la rangaziun mundiala ed e crudada or da las meglras 100. Avant era ella sin plaz 81.
Quart meglra svizra
Da nov è la giugadura da tennis da 19 onns anc il numer 129, la quart meglra svizra. Meglra svizra è vinavant Timea Bacsinszky sco numer 15, Viktorija Golubic è il numer 62 e Stefanie Vögele il numer 117.
Quai po dentant midar svelt puspè - Bencic mussava en il Fed-Cup-Final encunter la franzosa Pauline Parmentier tendenzas creschentas. Ella è sa megliurada sin custs da la russa Jelena Wesnina per in plaz. La meglra giugadura da tennis è entant anc adina l'americana Serena Williams avant la tudestga Angelique Kerber.
RR actualitad 12:00